Video: Jong SA-man kry alternatief vir drink-gier - Maroela Media
Video: Jong SA-man kry alternatief vir drink-gier
Brent Lindeque van Johannesburg het besluit om 'n aanlyn 'drinkspeletjie' eerder in iets positiefs te verander in 'n poging om ander mense te help.
Die 'drinkspeletjie' staan bekend as "neknomination" en behels dat 'n persoon 'n video aanlyn oplaai van homself waar hy 'n drankie vinnig in sy keel afgooi en dan van sy vriende benoem om binne 24uur dieselfde te doen. Lindeque is deur een van sy vriende in Australië, waar die speletjie glo sy oorsprong het, genomineer. Hy het egter besluit in plaas daarvan om 'n drankie te drink hy eerder 'n verskil wil maak. "Verander een ding, verander alles," is die boodskap van Lindeque se video wat reeds meer as 290 000 keer op Youtube gekyk is. In die video ry Lindeque deur die strate en gee inligting oor armoede in Suid-Afrika. Teen die einde van die video hou hy by 'n verkeerslig stil en gee vir 'n bedelaar 'n toebroodjie, 'n sjokolade en 'n koeldrank. Lindeque nomineer dan twee mense om binne 24uur dieselfde te doen. Lindeque het vroeër getwiet oor die invloed van sy video: "Daai fantastiese oomblik wanneer jy glo in goeie dinge en dit 'n wêreldwye beweging tot gevolg het." Hy het ook getwiet: "Mense wat mal genoeg is om te dink hulle kan die wêreld verander is die wat dit doen." Lindeque se video het intussen tot gevolg gehad dat talle Suid-Afrikaners sy voorbeeld volg.
Deel van: Gedoriewaar, Nuus, SA-nuus
Wit kangaroo gevang – in Nederland
Pa weer in hof oor skietdood van kêrel en die se pa
Marieta · 6 jare gelede
Wat 'n wonderlike ideaal. 'n Jongman met waardes! Kan dit nie selfs nog verder gevoer word en die persone wat genomineer word, dan ook gedaag word om alkohol vir ten minste 'n maand lank totaal af te sweer nie?
VOER HULLE VET SODAT HULLE JOU KOM UITMOOR
Paul Smith · 6 jare gelede
AAAAG!!! Bullshit Herman, blykbaar het jy nog nooit enigiets goed vir iemand anders gedoen nie, maar sit net en verwag dat goeie goed aan jou gedoen moet word. Gaan lees die verhaal van die barmhartige samaritaan. EN GAAN MAAK JY OOK SO!!!!!!